Gerakan Asas Senaman Tua (ST) Melayu bagi Meningkatkan Kesihatan Am
Authors: Mohd Mokhtar Ros Aiza , Sulaiman Adibah , Syed Mohamad Sharifah Najwa , Syed Mohideen Fathima Begum , Mustafa Latifah 
Published: November 2024

Abstrak: Senaman Tua (ST) Melayu merupakan sebahagian daripada seni persilatan Melayu yang diwarisi sejak turun temurun dalam budaya istana Melayu khususnya istana Pahang. Pengasasnya iaitu Azlan Ghanie Jumat telah membuat inovasi dalam senaman hasil daripada pengamalan keluarganya serta pengalaman beliau sendiri dalam dunia seni mempertahankan diri. Terdapat beberapa gerakan asas dalam Senaman Tua yang telah diperkenalkan kepada masyarakat umum sebagai latihan fizikal atau amalan kecergasan. Makalah ini akan membincangkan berkaitan gerakan-gerakan asas Senaman Tua tersebut berserta kebaikannya kepada pengamalnya. Kajian ini menggunakan pendekatan kualitatif dan pengumpulan data dibuat melalui pemerhatian ikut serta dan temu bual informan penting. Seterusnya data dianalisis secara deskriptif dan interpretif bagi menjelaskan satu persatu gerakan asas Senaman Tua serta manfaat mengamalkannya. Hasil kajian mendapati bahawa terdapat 12 gerakan asas Senaman Tua yang telah diperkenalkan oleh pengasasnya iaitu Nafas Melayu, Sedap Badan, Angkat Tiang Layar, Senaman Mandi, Mata Angin, Gulung Ekor Naga, Tarik Pusat Tengah, Dayung Sampan, Selangkah Guru, Kemas Badan, Tarik Timba dan Tegak Panah. Melalui latihan secara konsisten, pengamal dapat meningkatkan stamina serta dapat membantu menyelesaikan masalah kesihatan luaran dan dalaman. Dalam masa yang sama, setiap gerakan Senaman Tua sarat dengan petua, adab dan adat orang Melayu. Justeru itu, Senaman Tua perlu disebarluaskan di peringkat global sebagai pemangkin kecergasan dan secara tidak langsung dapat memartabatkan salah satu budaya orang Melayu.

Abstract: Senaman Tua (ST) Melayu is part of the Malay martial art that has been passed down from generation to generation in the culture of the Malay palace, especially the Pahang palace. Its founder, Azlan Ghanie Jumat, has made innovations in exercise based on his family’s practice as well as his own experience in the world of martial arts. Some basic movements in Senaman Tua have been introduced to the public as physical exercises or fitness practices. This paper will discuss the basic movements of the Senaman Tua along with its benefits to its practitioners. This study uses a qualitative approach and data collection is done through participant observation and key informant interviews. Next, the data is analyzed descriptively and interpretively to explain one by one the basic movements of Senaman Tua and the benefits of practicing them. The results of the study found that there are 12 basic movements of Senaman Tua that have been introduced by the founder, namely Nafas Melayu, Sedap Badan, Angkat Tiang Layar, Senaman Mandi, Mata Angin, Gulung Ekor Naga, Tarik Pusat Tengah, Dayung Sampan, Selangkah Guru, Kemas Badan, Tarik Timba and Tegak Panah. Through consistent training, practitioners can increase stamina and can help in solving external and internal health problems. At the same time, every movement of Senaman Tua is loaded with Malay tips, manners, and customs. Therefore, Senaman Tua Melayu needs to be disseminated at the global level as a catalyst for fitness and can indirectly dignify one of the cultures of the Malays.